**ŽENSKI RUKOMETNI KLUB "UDARNIK"KURILOVEC**



**STATUT**

**ŽENSKOG RUKOMETNOG KLUBA**

**„UDARNIK“ - KURILOVEC**

23.12.2017. godine

 Temeljem članka 13. Zakona o udrugama („Narodne novine“ broj: 74/14), članka 14.i 23. Zakona o sportu („Narodne novine“ broj: 71/06, 150/08, 124/10, 124/11, 86/12 i 94/13) i članka 30. Statuta Ženskog rukometnog kluba „UDARNIK“ Kurilovec od 10.travnja 2015. godine, Skupština Ženskog rukometnog kluba „UDARNIK“ Kurilovec , na sjednici održanoj dana 23.12.2017. godine, donosi

 **STATUT**

**ŽENSKOG RUKOMETNOG KLUBA „UDARNIK“ KURILOVEC**

**I. OSNOVNE ODREDBE**

**Članak 1.**

Ovim Statutom udruge Ženskog rukometnog kluba „UDARNIK“ Kurilovec (u daljnjem tekstu: Klub) uređuje se:

* naziv i sjedište;
* zastupanje,
* izgled pečata,
* područje djelovanja, ciljevi i djelatnosti kojima se ostvaruju ciljevi,
* način osiguranja javnosti djelovanja,
* uvjeti i načinu učlanjivanja, prestanak članstva, prava, obveze i odgovornost, stegovna odgovornost članova i načinu vođenja popisa članova,
* tijela udruge, njihov sastav i način sazivanja sjednica, izbor, opoziv, ovlasti, način odlučivanja i trajanje mandata te način sazivanja skupštine u slučaju isteka mandata,
* izbor i opoziv likvidatora,
* prestanak postojanja udruge,
* imovina, način stjecanja i raspolaganja imovinom, postupak s imovinom u slučaju prestanka,
* prestanak postojanja udruge,
* način rješavanja sporova i sukoba interesa unutar udruge,
* druga pitanja od značaja za udrugu

**Članak 2.**

Naziv udruge je: Ženski rukometni klub „Udarnik“ Kurilovec (u daljnjem tekstu; Klub), skraćeni naziv udruge je: ŽRK UDARNIK.

**Članak 3.**

 Sjedište Kluba je u Velikoj Gorici, Sportska 2a.

**Članak 4.**

 Klub zastupaju predsjednik, zamjenik predsjednika, tajnik i blagajnik.

**Članak 5.**

 Rad Kluba je javan. Javnost rada ostvaruje pravodobnim i istinitim obavještavanjem članova Kluba i javnost putem sredstava javnog priopćavanja.

 Članovi se o radu Kluba obavještavaju dostavom pisanih materijala, putem sjednica tijela Kluba te stavljanjem obavijesti na oglasne ploče i web stranica.

**Članak 6.**

Klub ima pečat u obliku kvadrata unutar kojeg se nalazi znak (logo) Kluba. Znak Kluba je kvadrat čije su gornja i dvije bočne strane pravilnog oblika, a donja stranica nepravilnog oblika polukružno zaobljena. U gornjem dijelu kvadrata, jednoj četvrtini ukupnog prostora, nalazi se ucrtani pravokutnik u kojem je natpis u tri reda. U prvom redu piše ŽENSKI RUKOMETNI KLUB, a u drugom UDARNIK, a u trećem KURILOVEC. Ispod pravokutnika na lijevoj strani u središnjem dijelu nalazi se crtež goveda Tur. Govedo Tur u prednjoj desnoj šapi (ruci) drži rukometnu loptu. Na desnoj stranu uz rub polu kružnice upisana je godina osnivanja kluba, 2000. Boje su bordo i žuta, a rukometna lopta je crno-bijela.

 **Članak 7.**

Znak Kluba je bordo – žute boje jednakog izgleda kao i pečat Kluba.

U sredini pečata nalaze se turopoljsko govedo TUR.

**Članak 8.**

 Klub je neprofitna i amaterska sportskaudruga koja se upisuje u registar udruga Republike Hrvatske kod nadležnog tijela državne uprave i u Registar športskih djelatnosti koji se vodi u Uredu državne uprave u Zagrebačkojžupaniji.

 **Članak 9.**

 Klub je član Hrvatskog rukometnog saveza, Županijskog rukometnog saveza Zagrebačke županije i sportske zajednice Grada Velike Gorice, a može se učlaniti i u druge sportske saveze i udruge.

**II. PODRUČJE DJELOVANJA SUKLADNO CILJEVIMA, CILJEVI I DJELATNOSTI KLUBA**

**Članak 10.**

Područje djelovanja Kluba sukladno ciljevima je sport - rukomet.

 **Članak 11.**

 Cilj Kluba je promicanje, razvitak i unapređenje rukometnog sporta.

**Članak 12.**

Djelatnosti Kluba su:

* okupljanje građana radi bavljenja rukometom,
* poticanje i promicanje rukometnog sporta,
* pripremanje za sudjelovanje na sportskim natjecanjima,
* sudjelovanje na sportskim natjecanjima,
* davanje sportske poduke iz rukometa,
* organiziranje sportskih natjecanja sukladno zakonu,
* održavati vezu sa stručnim nastavnim kadrom tjelesne i zdravstvene kulture u osnovnim, srednjim i stručnim školama radi omasovljenja rukometa
* potiče i organizira rad u ruralnim područjima kojima je igranje rukometa prostorno nedostupno
* upravljanje i održavanje sportskih objekata kojih je Klub vlasnik ili korisnik.

**III. ČLANOVI KLUBA**

**Članak 13.**

 Članom Kluba može pod jednakim uvjetima postati svaka fizička osoba državljanin Republike Hrvatske na način predviđen ovim Statutom. Članom Kluba može postati i strani državljanin, ukoliko prihvati odredbe ovog Statuta i druge obveze člana Kluba.

Članom udruge mogu postati i osobe mlađe od 14 godina za koje pisanu izjavu o učlanjivanju u udrugu daje zakonski zastupnik ili skrbnik, dok za osobe s navršenih 14 godina zakonski zastupnik ili skrbnik daje pisanu suglasnost.

Članovi Kluba su i aktivni punoljetni igrači registrirani u Klubu i fizičke i pravne osobe koje su upisane u Registar članova.

Roditelji maloljetnih registriranih igračica postaju članovi Kluba Odlukom Predsjednika Kluba ili uplatom godišnje članarine .

Članovi Kluba plaćaju godišnju članarinu.

Odluku o iznosu godišnje članarine donosi Predsjednik Kluba.

Odluku o oslobođenju plaćanja godišnje članarine donosi Predsjednik Kluba.

**Članak 14.**

 Kandidat za članstvo u Klubu potpisuje Pristupnicu za članstvo u Klubu i Izjavu prihvaćanju Statuta i drugih akata Kluba. O primitku u članstvo Kluba odlučuje Predsjednik Kluba.

 Danom upisa u Registar članova Kluba, član stječe sva prava i obveze.

 Klub vodi registar članova sukladno odluci Izvršnog odbora elektronički ili na drugi prikladan način, a s podacima koji su propisani Zakonom o udrugama - osobno ime (naziv), osobni identifikacijski broj (OIB), datum rođenja, datum pristupanja udruzi, kategorija članstva, datum prestanka članstva u udruzi. Za vođenje registra odgovoran je tajnik Kluba.

**Članak 15.**

 Uvjeti i način prelaska igrača iz Kluba u drugi klub odnosno iz drugog kluba u Klub, određeni su Pravilima Hrvatskog rukometnog saveza.

 Članovi Kluba ne mogu biti osobe za koje postoje zakonske zapreke navedene u odredbama članka 27. Zakona o sportu.

**Članak 16.**

Dužnosti članova Kluba su:

* pridržavati se Statuta i drugih akata Kluba, Pravila Zbora sudaca, Pravilnika Hrvatskog rukometnog saveza i drugih odluka Kluba,
* redovito trenirati i sudjelovati na natjecanjima,
* savjesno obavljati povjerene funkcije,
* poštivati odluke tijela upravljanja Kluba,
* naročito čuvati ugled Kluba, kao i svu njegovu imovinu,
* svi članovi Kluba koji sudjeluju u sportskim natjecanjima, dužni su dopustiti obavljanje dopinške kontrole.
* svi članovi Kluba koji sudjeluju u sportskim natjecanjima, moraju biti zdravstveno sposobni za sudjelovanje u sportskim natjecanjima, a koju sposobnost utvrđuje nadležni doktor sportske medicine.
* na sve članove Kluba koji sudjeluju u sportskim natjecanjima, odnose se odredbe Zakona o sportu o pravnim posljedicama osude i kaznenog postupka odnosno na zapreke za članstvo u tijelima Kluba.
* članovi Kluba mogu plaćati članarinu, o čemu odluku donosi Predsjednik Kluba.

**Članak 17.**

 Članstvo u Klubu prestaje:

* istupom iz Kluba,
* isključenjem zbog neispunjenja Klupskih obveza predviđenih Statutom i drugim općim
* aktima Kluba,
* smrću člana Kluba i
* prestankom djelovanja Kluba.

**Članak 18.**

Članstvo u Klubu temeljem dragovoljnog istupa prestaje na dan zaprimanja vlastoručno potpisane istupnice člana Kluba.

 Član može biti isključen iz Kluba zbog neispunjenja klupskih obveza i nepoštivanja odredbi Statuta i drugih akata Kluba ili ako prouzroči štetu Klubu.

**Članak 19.**

 Odluku o isključenju člana iz Kluba donosi Stegovna komisija.

 Isključeni član ima pravo u roku od petnaest dana, računajući od dana dostave odluke o isključenju, podnijeti žalbu Skupštini Kluba.

 Skupština je dužna riješiti žalbu u roku 30 dana računajući od dana zaprimanja dostave žalbe.

 Odluka Skupštine Kluba povodom žalbe na odluku o isključenju je konačna.

**Članak 20.**

 Odluka o isključenju iz Kluba donosi se temeljem Stegovnog pravilnika Kluba.

 Do vremena održavanja Skupštine, isključeni član se smatra suspendiranim.

**IV. TIJELA KLUBA**

**Članak 21.**

 Tijela Kluba jesu:

1. Skupština Kluba
2. Izvršni odbor Kluba
3. Predsjednik Kluba
4. Zamjenik predsjednika Kluba
5. Nadzorni odbor
6. Stegovna komisija
7. Likvidator
8. Tajnik
9. Blagajnik
10. Sportski direktor

 Na sve osobe koje sudjeluju u radu tijela Kluba i članove Kluba, odnose se odredbe članka 13. Zakona o športu o pravnim posljedicama osude i kaznenog postupka.

**1. Skupština Kluba**

**Članak 22.**

Skupština Kluba je najviše tijelo Kluba, a čine ju svi punoljetni članovi Kluba upisani u Registar članova.

Maloljetne osobe mogu prisustvovati Skupštini bez prava odlučivanja.

Skupština Kluba može biti redovna, izborna i izvanredna.

**Članak 23.**

 Skupština redovito zasjeda jednom u tijeku godine, dok se izborna sjednica Skupštine održava svake četiri godine.

 Redovnu Skupštinu saziva Predsjednik Kluba na vlastitu inicijativu i to najmanje 15 dana prije održavanja Skupštine.

Skupština se može sazvati pisanim, elektronskim, telefonskim ili usmenim pozivom o čemu odlučuje Predsjednik Kluba.

 U odluci o sazivanju Skupštine, Predsjednik utvrđuje dnevni red te dan i mjesto održavanja sjednice, kao i način sazivanja.

 Predsjednik Kluba dužan je sazvati sjednicu Skupštine kada to pisano zatraži najmanje 1/3 članova Kluba.

 U svom zahtjevu za sazivanje Skupštine, predlagatelji su obavezni predložiti dnevni red.

 Ako Predsjednik Kluba ne sazove Skupštinu u roku od 15 dana od dana dostave zahtjeva iz stavka 4. ovog članka, sazvati će je predlagatelji (odluka treba sadržavati prijedlog dnevnog reda te mjesto i dan održavanja sjednice te način sazivanja.

 U slučaju isteka mandata tijelima Kluba, sjednicu skupštine može sazvati zadnja osoba za zastupanje Kluba upisana u Registar Udruga Republike Hrvatske.

Ako Izborna Skupština nije sazvana sukladno odredbama iz prethodnog stavka, tada Skupštinu u tom slučaju može sazvati Predsjednik Nadzornog odbora ili najmanje 1/3 članova upisanih u registar članova neposredno prije isteka mandata dosadašnjih tijela.

**Članak 24.**

Izborna Skupština održava se svake 4 godine.

Kandidata za Predsjednika Kluba može predložiti bilo koji član Kluba.

Kandidate za članove Nadzornog odbora predlaže bilo koji član Kluba.

Kandidate za članove Stegovne komisije predlaže bilo koji član Kluba.

Izbornu Skupštinu saziva Predsjednik Kluba, a ista se mora održati najmanje 15 dana prije isteka mandata.

 Izborna Skupština se može sazvati pisanim, elektronskim, telefonskim ili usmenim pozivom o čemu odlučuje predsjednik Kluba.

**Članak 25.**

 Redovitoj Skupštini predsjedava Predsjednik Kluba. U odsutnosti Predsjednika, Skupština će na početku sjednice javnim glasovanjem odrediti osobu koja će predsjedavati sjednicom.

 O radu sjednice vodi se zapisnik, koji se trajno čuva u arhivi Kluba.

 Izbornoj i izvanrednoj Skupštini predsjedava Radno predsjedništvo od 3 člana. Rad izborne Skupštine može se propisati Poslovnikom.

**Članak 26.**

 Izvanredna Skupština Kluba saziva se po ukazanoj potrebi.

 Izvanrednu Skupštinu Kluba saziva Predsjednik Kluba na osnovi vlastitog zaključka ili na zahtjev jedne trećine članova ili polovine ukupnih članova Kluba.

 Izvanredna Skupština se može sazvati pisanim ili elektronskim pozivom o čemu odlučuje sazivač.

**Članak 27.**

Pravo sudjelovanja u radu Skupštine imaju svi članovi Kluba, osim onih koji su pod suspenzijom ili kaznom izrečenom temeljem Stegovnog pravilnika Kluba.

**Članak 28.**

 Skupština odlučuje pravovaljano ako joj prisustvuje najmanje 20 punoljetnih članova Kluba.

Skupština donosi odluke natpolovičnom većinom glasova nazočnih članova.

 U slučaju da u vrijeme određeno za početak rada Skupštine nije prisutan potreban broj članova, Skupština će se održati i punovažno odlučivati jedan sat kasnije. Skupština bira radno predsjedništvo koje rukovodi radom Skupštine te zapisničara i dva ovjerovitelja zapisnika.

Odluke o promjeni Statuta i prestanku Kluba Skupština donosi dvotrećinskom većinom glasova nazočnih članova Skupštine.

 Odluke na Skupštini donose se javnim glasovanjem.

**Članak 29.**

Skupština Kluba nadležna je:

* usvajati Statut Kluba i njegove izmjene i dopune,
* birati i razrješavati članove Izvršnog odbora, Predsjednika Kluba, zamjenika Predsjednika Kluba, predsjednika i članove Nadzornog odbora te predsjednika i članove Stegovne komisije,
* odlučivati o udruživanju u saveze, zajednice, mreže i druge oblike povezivanja
* usvajati plan rada i financijski plan za sljedeću kalendarsku godinu i izvješće o radu za prethodnu kalendarsku godinu,
* birati i opozivati likvidatora,
* usvajati godišnje financijsko izvješće,
* odlučivati o promjeni ciljeva i djelatnosti, prestanku rada i raspodjeli preostale imovine,
* donositi odluku o statusnim promjenama,
* rješavati o žalbama,
* odlučivati o statusnim promjenama,
* donositi Pravilnik o stegovnoj odgovornosti i radu Stegovne Komisije,
* donositi Poslovnik o radu Nadzornog odbora,
* donosi druge akte i odluke vezane za rad Kluba,
* odlučivati i o drugim pitanjima za koja statutom nije utvrđena nadležnost drugih tijela Kluba.

 Skupština može prije isteka redovnog mandata na prijedlog nadzornog odbora ili najmanje 1/3 članova razriješiti člana tijela Kluba ili cijelo tijelo Kluba ukoliko krše zakon, statut ili svojim ponašanjem i djelovanjem štete ugledu Kluba.

**2. Izvršni odbor:**

**Članak 30.**

 - utvrđuje prijedlog Statuta i drugih akata što ih donosi Skupština,

- priprema materijale o kojima će odlučivati Skupština,

- imenuje i razrješava Tajnika i Blagajnika kluba,

- organizira rad i djelovanje udruge između sjednica Skupštine,

- provodi ili osigurava provođenje odluka Skupštine udruge,

* donosi akte kojima se osigurava uredno poslovanje udruge i izvršavanje programa udruge ako ovim Statutom nisu stavljeni u nadležnost Skupštine,
* odlučuje o zaključivanju i raskidu ugovora s igračima i trenerima, o prijemu igrača i trenera u Klub i izdavanju ispisnica,
* odlučuje o davanju stipendija, plaćanju školarina i drugim izdacima u vezi sa stručnim osposobljavanjem,
* odlučuje o sponzorskim aranžmanima,
* odlučuje o nagradama temeljem Pravilnika o mjerilima za dodjelu nagrada sportašima za sportska ostvarenja ,
* odlučuje o sudjelovanju Kluba na turnirima u zemlji i inozemstvu te imenuje vodstvo puta,
* odlučuje o visini članarine za članove Kluba,
* odlučuje o visini cijena ulaznica za utakmice,

 - odlučuje o primanju u privremeno članstvo udruge,

 - utvrđuje prijedlog financijskog plana i završnog računa udruge,

* izvršava financijski plan udruge i u okviru financijskog plana odlučuje o rasporedu i dinamici korištenja sredstava,

 - upravlja pokretnim i nepokretnim stvarima udruge,

 - donosi odluku o uporabi i zaštiti znakovlja udruge,

* imenuje predsjednike i članove stalnih i povremenih radnih tijela udruge, obavlja i druge poslove utvrđene ovim Statutom, drugim aktom udruge ili koje mu povjeri Skupština,

 - određuje namjenu i kontrolira utrošak sredstava ostvarenih gospodarskim ili drugim djelatnostima,

* rješava i u drugim pitanjima propisanima Zakonom i ovim statutom, s tim što o tome izvještava Skupštinu na njenoj narednoj sjednici.

 **3. Predsjednik Kluba**

**Članak 31.**

 Predsjednik je izvršno tijelo Kluba koje upravlja radom i poslovanjem Kluba i odlučuje o svim pitanjima iz svoje nadležnosti.

**Članak 32.**

 Predsjednika Kluba bira Skupština na vrijeme od četiri godine.

 Ista osoba može biti birana na dužnost Predsjednika Kluba više puta, bez ograničenja broja mandata

 Predsjednik Kluba ujedno je i predsjednik Izvršnog odbora.

**Članak 33.**

 Predsjednik Kluba obavlja sljedeće poslove u Klubu:

* saziva i predsjedava sjednicama Skupštine i Izvršnog odbora,
* potpisuje opće akte koje donosi Skupština i Izvršni odbor,
* utvrđuje prijedlog programa, Statuta i drugih općih akata koji se podnose Skupštini na razmatranje i prihvaćanje,
* podnosi izvješća o radu Kluba Skupštini i Izvršnom odboru,
* potpisuje verificirane zapisnike održanih sjednica Skupštine i Izvršnog odbora kojima predsjedava,
* predlaže Skupštini na usvajanje financijski plan Kluba, programske sadržaje te podnosi završni račun
* upravlja imovinom Kluba,
* utvrđuje organizaciju Kluba i njegovih službi,
* brine o materijalnoj dobrobiti kluba,
* u granicama financijskog plana odlučuje o raspolaganju imovinom Kluba,
* odlučuje o načinu obavljanja stručnih, administrativnih i drugih poslova,
* odlučuje o načinu stjecanja i korištenja sredstava u okviru usvojenog programa i financijskog plana Kluba,
* odobrava sklapanje sportskih i autorskih ugovora koje Klub sklapa s bilo kojim članom tijela Kluba,
* imenuje i razrješava šefa stručnog stožera i trenera Kluba,
* skrbi o izvršavanju i drugih aktivnosti i obveza sukladno odlukama i zaključcima Skupštine i ovim Statutom,
* odgovara za zakonitost rada udruge,
* odgovorna je osoba za podnošenje Skupštini prijedloga godišnjeg financijskog izvješća,
* dostavlja zapisnik s redovne sjednice Skupštine nadležnom uredu koji vodi registar kluba,
* sklapa Ugovore i poduzima druge pravne radnje u ime i za račun Kluba,
* Predsjednik obavlja i ostale poslove iz djelokruga svoga rada i poslove koje mu povjeri Skupština, ili su određeni zakonom, statutom i drugim aktima,

 Predsjednik Kluba podnosi izvješće o svom radu Skupštini Kluba.

**4. Zamjenik predsjednika kluba**

**Članak 34.**

* Udruga ima jednog Zamjenika predsjednika udruge.
* Zamjenik predsjednika udruge pomaže predsjedniku udruge u njegovom radu, te ga zamjenjuje u slučaju njegove odsutnosti ili spriječenosti.
* Zamjenika predsjednika udruge bira Skupština Udruge , na prijedlog predsjednika, iz redova članova Izvršnog odbora na vrijeme od četiri (4) godine.
* Zamjenik predsjednika postaje ovlaštena osoba tek kada ga imenuje Skupština kluba - udruge
* Mandat zamjenika predsjednika udruge se može ponoviti.
* Zamjenik predsjednika udruge je ujedno i zamjenik predsjednika Skupštine i Izvršnog odbora.
* Zamjenik predsjednika za svoj rad odgovara Skupštini i Izvršnom odboru.
* Trajanje mandata, ponovni izbor i postupak za opoziv zamjenika predsjednika udruge istovjetan je kao za člana Izvršnog odbora.

**Članak 35.**

 U slučaju spriječenosti, Predsjednika Kluba u svim poslovima zamjenjuje osoba koju on ovlasti.

**5. Nadzorni odbor**

**Članak 36.**

Nadzor nad poslovanjem Kluba obavlja Nadzorni odbor.

Nadzorni odbor ima predsjednika i dva člana.

**Članak 37.**

Nadzorni odbor nadzire i kontrolira zakonitost rada Kluba i materijalno-financijsko poslovanje.

**Članak 38.**

 Članom Nadzornog odbora Kluba ne može biti Predsjednik Kluba, kao niti članovi Stegovne komisije Kluba.

 Mandat članova Nadzornog odbora traje četiri godine i ista osoba može biti ponovno izabrana za nova mandatna razdoblja.

**Članak 39.**

 Nadzorni odbor donosi pravovaljane odluke većinom glasova svih članova Nadzornog odbora.

 Ustrojstvo i način rada Nadzornog odbora, razrađuje se Poslovnikom o radu Nadzornog odbora. Poslovnik o radu Nadzornog odbora donosi Skupština.

**6. Stegovna Komisija**

**Članak 40.**

Stegovna komisija ima predsjednika i 2 člana.

 Stegovna komisija vodi stegovni postupak i izriče stegovne mjere. Stegovni postupak provodi se temeljem odredbi Pravilnika o stegovnoj odgovornosti.

 Prijedlog za pokretanje stegovnog postupka mogu podnijeti Predsjednik Kluba, najmanje tri člana Skupštine Kluba ili Nadzorni odbor.

 Stegovne mjere koje se mogu izreći su:

* usmena opomena
* pisana opomena,
* uskrata u sudjelovanju u radu Kluba,
* isključenje.

 Član Kluba kojemu je izrečena stegovna mjera ima pravo u roku od petnaest dana, računajući od dana dostave odluke, podnijeti žalbu Skupštini Kluba.

 Skupština Kluba je dužna riješiti žalbu u roku 30 dana računajući od dana dostave žalbe. Odluka Skupštine Kluba povodom žalbe je konačna.

**Članak 41.**

 Predsjednika Kluba, likvidatora, osobu ovlaštenu za zastupanje, članove Nadzornog odbora i Stegovne Komisije može se opozvati i prije isteka mandata.

 Prijedlog za opoziv može podnijeti: Predsjednik Kluba, Nadzorni odbor i 1/3 članova Skupštine.

 Nakon razmatranja prijedloga za opoziv, nadležno tijelo odlučuje hoće li se pristupiti glasovanju o opozivu.

**7. Likvidator**

**Članak 42.**

 Klub ima likvidatora kojega bira Skupština na vrijeme bez ograničenja mandata odnosno do izbora novog ili opoziva.

* Likvidator:
* zastupa Klub u postupku likvidacije,
* sukladno zakonu podnosi zahtjev za upis pokretanja postupka likvidacije u Registar klub,
* provodi likvidacijski postupak sukladno zakonu,
* podnosi završni račun i izvješća o okončanom likvidacijskom postupku.

**8. Tajnik**

**Članak 43.**

 Klub ima tajnika koji obavlja tehničke i administrativne poslove.

 Tajnika između članova bira i razrješuje Izvršni odbor Kluba.

 Tajnik za svoj rad odgovara Predsjedniku i Izvršnom odboru Kluba.

 Mandat Tajnika traje 4 godine.

**9. Blagajnik**

**Članak 44.**

 Klub ima blagajnika koji obavlja blagajničke poslove.

 Blagajnika između članova bira i razrješuje Izvršni odbor Kluba.

 Blagajnik za svoj rad odgovara Predsjedniku i Izvršnom odboru Kluba.

 Mandat Blagajnika traje 4 godine.

1. **Sportski direktor**

Članak 45.

Sportskog direktora Kluba imenuje Izvršni odbor na vrijeme od 4 godine, a za svoj rad odgovoran je Izvršnom odboru Kluba.

Sportski direktor Kluba:

* organizira, rukovodi i usklađuje proces rada Kluba na temelju odluka Izvršnog odbora
* provodi odluke Skupštine, Izvršnog odbora i Predsjednika kluba
* brine o prikupljanju financijskih sredstava,
* vodi poslove marketinga i po potrebi organizira suradnju sa specijaliziranim marketinškim agencijama i organizacijama,
* daje prijedloge i plan za marketinške akcije,brine o izvršavanju i provođenju financijskog plana,
* odgovoran je za zakonitost rada Kluba
* prisustvuje sjednicama Skupštine i Izvršnog odbora kluba jednom godišnje podnosi pismeno izvješće o svom radu Izvršnom odboru kluba
* za svoj rad odgovara Izvršnom odboru kluba.

**V. IMOVINA I MATERIJALNO – FINANCIJSKO POSLOVANJE KLUBA**

**Članak 46.**

Imovinu Kluba čine: novčana sredstva, pokretne stvari, nekretnine i druga imovinska prava.

**Članak 47.**

Sredstva za rad Kluba osiguravaju se iz:

* članarina
* donacija i sponzorstava,
* iz drugih izvora u skladu sa zakonom.
* Prihodi i rashodi kluba utvrđuju se financijskim planom za svaku godinu.

**Članak 48.**

 Materijalno - financijsko poslovanje Kluba, obavlja se po propisima koji vrijede za neprofitne organizacije. Klub može povjeriti vođenje knjigovodstvenih poslova određenoj profesionalnoj organizaciji.

 Svi prihodi i rashodi Kluba određuju se financijskim planom koji se donosi za jednu kalendarsku godinu i vrijedi za godinu za koju je donesen.

 Po završetku godine za koju je donesen financijski plan, sastavlja se završni račun.

**Članak 49.**

 Izvješće o materijalno-financijskom poslovanju podnosi osoba ovlaštena za zastupanje Skupštini na razmatranje i prihvaćanje. Klub odgovara za svoje obveze svojom imovinom.

 Dobit koju Klub ostvari obavljanjem djelatnosti ili od svoje imovine, koristiti će se sukladno Statutu za obavljanje i unapređenje djelatnosti kojima se ostvaruju njeni ciljevi utvrđeni Statutom.

**VI. NAČIN RJEŠAVANJA SPOROVA I SUKOBA INTERESA UNUTAR KLUBA**

**Članak 50.**

 Spor / sukob interesa u udruzi postoji ukoliko se radi o pravima i interesima članova udruge o kojima članovi mogu slobodno raspravljati, a koji utječu na rad udruge u cjelini odnosno ako se ona odnosi na pitanja od zajedničkog interesa za članove.

Za rješavanje spora / sukoba interesa, Skupština imenuje arbitražno vijeće između članova udruge. Sastav, mandat, način odlučivanja vijeća uređuje se pravilnikom koji donosi skupština. Arbitražno vijeće u svom radu na odgovarajući način primjenjuje odredbe Zakona o mirenju.

Odluka arbitražnog vijeća je konačna. Ukoliko spor / sukob interesa nastane oko pitanja o kojima se podnosi zahtjev za upis promjena u registar klub o čemu odlučuje nadležni ured, nezadovoljni član najprije se obraća udruzi da riješi spor /

**VII. PRESTANAK POSTOJANJA KLUBA**

**Članak 51.**

 Klub prestaje postojati u slučajevima predviđenim zakonom.

 U slučaju prestanka postojanja temeljem odluke Skupštine, ista donosi odluku o prestanku postojanja Kluba dvotrećinskom većinom glasova od ukupnog broja članova Skupštine.

**Članak 52.**

 U slučaju prestanka postojanja Kluba, preostala imovina, nakon podmirenja svih troškova vjerovnika i likvidacijskog i drugih postupaka, predat će se Klubu, udruzi, ustanovi ili zakladi koja ima iste ili slične ciljeve, a na temelju odluke Skupštine. Ukoliko to nije moguće iz bilo kojih razloga, preostalu imovinu stječe jedinica lokalne samouprave prema sjedištu udruge.

**VIII. PRIJELAZNE I ZAVRŠNE ODREDBE**

**Članak 53.**

 Statut Kluba donosi Skupština većinom glasova ukupnog broja članova Skupštine Kluba nakon provedene rasprave.

**Članak 54.**

 Ukoliko ne postoje uvjeti za daljnji rad, Klub može prestati s radom.

 Odluku o prestanku rada Kluba, donosi Skupština Kluba i to dvotrećinskom većinom glasova članova Kluba.

**Članak 55.**

 Statut, kao i ostale opće akte Kluba donosi Skupština kluba.

**Članak 56.**

 Ovaj Statut stupa na snagu danom donošenja.

 U Velikoj Gorici 23.12.2017. godine

 PREDSJEDNIK ŽRK UDARNIK:

 Josip Mučnjak v.r.